Mbeɛd awal i d-newwi ɣef tensyit niwi-t-id ɣef tetrarit, akken i d-nenna timsal n tensayit d tetrarit ddukklent di tmedyazt taqbayit, iban-aɣ-d dakken tatrarit d tamḍrant wessiɛen i d-yemmalen udmawen n tɣerma s lekmal-is i dyettasen mgal akk ayen yellan d ansay, ama deg yidles, neɣ di tikta d tmuɣliwin. Deg waya iban-d belli tatrarit treṣṣa ɣef umaynut, acu kan ayen yellan d amaynut ass-a yettuɣal d aqdim azekka.